Nicolae Ciucă, următorul președinte al României?
Manfred Weber a adăugat că legăturile solide ale lui Nicolae Ciucă la nivel european, pe durata mandatului său ca prim-ministru, au demonstrat capacitatea sa de a stimula creșterea economică a României într-un mod remarcabil.
"Eu îl văd pe Nicolae ca un foarte bun prieten şi observ abilităţile sale în a conduce PNL, într-o modalitate puternică. Deci îi mulţumesc pentru acest lucru. De asemenea, conexiunile sale puternice la nivel european, în perioada cât a fost prim-ministru, a dovedit că poate realiza dezvoltarea economică a României într-o manieră incredibilă.
Deci efectele stilului său de a conduce pot fi resimţite de către cetăţenii din România şi acest lucru este forte. Prin urmare, felicitări. Restul (alianţa între PNL şi PSD – n.r.) rămâne să fie discutat de către prietenii noştri români, după alegerile europarlamentare", a declarat el într-o conferință de presă înaintea Congresului PPE.
Nicolae Ciucă, la rândul său, i-a mulțumit lui Manfred Weber pentru votul de încredere. Liderul PNL a adăugat că "cei care decid sunt cetăţenii români".
"Îţi mulţumesc Manfred pentru votul de încredere, însă cei care decid sunt cetăţenii români, deci să îi lăsăm să voteze şi vom vedea", a spus el.
A început Congresul PPE
Miercuri, pe data de 6 martie, a început Congresul PPE la Romexpo, cu participarea a peste 2.000 de delegați din peste 40 de țări. Evenimentul se va desfăşura timp de două zile. Majoritatea participanţilor au ajuns deja în România.
Acest congres vizează stabilirea strategiei pentru alegerile pentru Parlamentul European, elaborarea manifestului Partidului Popular European şi desemnarea principalului candidat pentru funcţia de preşedinte al Comisiei Europene.
În cadrul Adunării Politice a Partidului Popular European, care a avut loc marţi la Bucureşti, a fost aprobată înscrierea Ursulei von der Leyen în competiţie. În paralel cu desfăşurarea Congresului, găzduit de PNL, preşedintele Klaus Iohannis şi premierul Marcel Ciolacu au programate mai multe întâlniri cu liderii prezenţi în Bucureşti.
Nicolae Ciucă, întâlnire cu Roberta Metsola la București
Amintim că Ciucă s-a întâlnit cu Roberta Metsola, președintele Parlamentului European, la București. Pe lângă alte subiecte discutate, cei doi oficiali au abordat și strategiile pentru viitoarele alegeri europarlamentare.
Pe pagina sa de Facebook, președintele Senatului a făcut public un mesaj. În acesta, a anunțat întâlnirea sa cu președintele Parlamentului European, Roberta Metsola, în cadrul Congresului PPE. Fostul prim-ministru al României a subliniat că tema principală a discuției a fost strategia pentru alegerile europarlamentare, considerând-o o evaluare relevantă a abordării problemelor curente de către instituțiile europene.
Europarlamentarele sunt programate să aibă loc pe 9 iunie, la nivelul întregii Europe. Mai multe puteți citi aici.